**Ministru kabineta noteikumu projekta "Grozījumi Ministru kabineta 2011. gada 27. decembra noteikumos Nr. 995 "Maksātnespējīgo darba devēju darbinieku prasījumu apmierināšanas un administratora atlīdzības izmaksas kārtība"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par darbinieku aizsardzību darba devēja maksātnespējas gadījumā" (turpmāk – Darbinieku aizsardzības likums) 5. panta ceturtā daļa, kas grozīta atbilstoši Saeimā 2017. gada 22. novembrī pieņemtajam likumprojektam "Grozījumi likumā "Par darbinieku aizsardzību darba devēja maksātnespējas gadījumā"" (Nr. 1046/Lp12) (turpmāk – likumprojekts) un kas stāsies spēkā 2018. gada 1. janvārī.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Darbinieku aizsardzības likuma 5. panta ceturtajā daļā ir noteikts, ka šā likuma 5. panta pirmās daļas 1., 2., 3. un 4. punktā noteiktos prasījumus un ar tiem saistītos valsts sociālās apdrošināšanas obligāto iemaksu un iedzīvotāju ienākuma nodokļa maksājumus aprēķina, ņemot vērā darba devēja maksātnespējas gadījuma iestāšanās dienā valstī noteikto minimālo mēneša darba algu. Katra prasījuma piesaiste minimālajai darba algai Darbinieku aizsardzības likumā tika ieviesta 2009. gadā, kad ekonomiskās krīzes ietekmē strauji kritās darbinieku prasījumu garantiju fonda (turpmāk – garantiju fonds) ieņēmumi (jo samazinājās darba ņēmēju skaits, par kuriem darba devējiem bija jāmaksā uzņēmējdarbības riska valsts nodeva) un ievērojami palielinājās garantiju fonda izdevumi (jo bankrotēja ievērojams daudzums uzņēmumu, kuri palika parādā saviem darbiniekiem). Lai normalizētu garantiju fonda darbības ilgtspēju, tika pieņemts lēmums pielīdzināt katru no garantiju fonda apmierināmo darbinieka prasījumu minimālajai mēnešalgai līdz brīdim, kad situācija gan ekonomikā, gan darba tirgū normalizēsies un garantiju fonda finanšu rādītāji būs stabili un prognozējami.Šobrīd garantiju fondā ir izveidojies uzkrājums 9 050 662 *euro* apmērā, kas turpmāko piecu gadu griezumā pilnībā spēs nodrošināt no garantiju fonda apmierināmo darbinieku prasījumu segšanai nepieciešamos līdzekļus, palielinot katra prasījuma piesaisti no minimālās mēnešalgas uz pusotru minimālo mēnešalgu, tai pašā laikā saglabājot uzkrājumu vismaz piecu miljonu *euro* apmērā, kas būtu nepieciešamā summa iespējamās ekonomiskās krīzes pārvarēšanai. Līdz ar to šobrīd ir iespējams palielināt no garantiju fonda apmierināmo summu no minimālās mēnešalgas katram prasījumam līdz pusotras minimālās mēnešalgas katram prasījumam.Likumprojekts, cita starpā paredz aizstāt Darbinieku aizsardzības likuma 5. panta ceturtajā daļā vārdus "valstī noteikto minimālo mēneša darba algu" ar vārdiem "valstī noteiktās minimālās mēneša darba algas apmēru, piemērojot koeficientu 1,5". Ņemot vērā, ka Darbinieku aizsardzības likuma 5. panta ceturtajā daļā ir iekļauts deleģējums Ministru kabinetam noteikt prasījumu aprēķināšanas kārtību, nepieciešams veikt grozījumus Ministru kabineta 2011. gada 27. decembra noteikumos Nr. 995 "Maksātnespējīgo darba devēju darbinieku prasījumu apmierināšanas un administratora atlīdzības izmaksas kārtība" (turpmāk – Ministru kabineta noteikumi Nr. 995). Līdz ar to ir izstrādāts Ministru kabineta noteikumu projekts "Grozījumi Ministru kabineta 2011. gada 27. decembra noteikumos Nr. 995 "Maksātnespējīgo darba devēju darbinieku prasījumu apmierināšanas un administratora atlīdzības izmaksas kārtība"" (turpmāk – noteikumu projekts).Ministru kabineta noteikumu Nr. 995 8. punktā ir noteikts, ka no garantiju fonda apmaksājamos darbinieku prasījumus aprēķina, ņemot vērā kalendāra dienas vidējo izpeļņu, kas savukārt atbilstoši Darbinieku aizsardzības likuma 5. panta ceturtajai daļai ir piesaistīta minimālajai darba algai. Ievērojot iepriekš minētās ar likumprojektu veiktās izmaiņas Darbinieku aizsardzības likuma 5. panta ceturtajā daļā, Ministru kabineta noteikumu Nr. 995 8. punktā nepieciešams veikt izmaiņas kalendāra dienas vidējās izpeļņas aprēķina formulā un formulas atšifrējumā. Proti, noteikumu projektā noteikts, ka kalendāra dienas vidējā izpeļņa aprēķināma valstī noteiktajam minimālās mēneša darba algas apmēram darba devēja maksātnespējas gadījuma iestāšanās dienā piemērojot koeficientu 1,5 un reizinot iegūto summu ar 12 (kalendāra mēnešu skaits gadā) un dalot ar 365 (kalendāra dienu skaits gadā).2. Likumprojektā paredzētā darbinieku prasījumu apmierināšanas kārtība piemērojama tikai maksātnespējas procesos, kuros darba devēja maksātnespējas gadījums iestājies pēc 2017. gada 31. decembra. Līdz ar to noteikumu projektā ir noteikts, ka to darbinieku prasījumu apmierināšanai, kuru darba devēja maksātnespējas gadījums iestājies no 2012. gada 1. janvāra līdz 2017. gada 31. decembrim, piemēro Ministra kabineta noteikumu Nr. 995 normas par darbinieku prasījumu aprēķināšanas kārtību tādā redakcijā, kāda tā bija spēkā 2017. gada 31. decembrī. |
| 3. | Projekta izstrādē iesaistītās institūcijas | Tieslietu ministrija (Maksātnespējas administrācija). |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darbinieki, kuru prasījumi tiek segti no garantiju fonda, un Maksātnespējas administrācijas nodarbinātie, kas aprēķina darbiniekam izmaksājamo darbinieku prasījumu summu no garantiju fonda. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir pozitīva ietekme uz tautsaimniecību. Palielinot prasījuma maksimālās summas piesaisti un attiecīgi izmainot darbinieku prasījumu aprēķināšanas kārtību, darbinieki darba devēja maksātnespējas gadījumā no garantiju fonda saņems lielāku summu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Sabiedrības līdzdalība noteikumu projekta izstrādē netika organizēta, jo sabiedrības līdzdalība tika nodrošināta, izstrādājot likumprojektu. Likumprojekta izstrādes gaitā norisinājās konsultācijas ar nevalstiskajām organizācijām. 2017. gada 27. jūnijā tikšanās ar nevalstisko organizāciju – Latvijas Komercbanku asociācija, Latvijas Darba devēju konfederācija, Ārvalstu investoru padome Latvijā, Latvijas Tirdzniecības un rūpniecības kamera – pārstāvjiem laikā tika panākta konceptuāla vienošanās par prasījuma maksimālās summas piesaisti pusotrai minimālajai algai katram Darbinieku aizsardzības likumā noteiktajam prasījuma veidam, kuru sedz no garantiju fonda līdzekļiem. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Maksātnespējas administrācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiek veidotas, esošās institūcijas netiek likvidētas vai reorganizētas. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Paturska 67099103

Karina.Paturska@mna.gov.lv